Super Aguri F1

Super Aguri F1 foi un equipu de Fórmula 1 que compitió ente  y . L'equipu, fundáu pol ex-pilotu de F1 Aguri Suzuki, tenía la so sede en Tokiu (Xapón), pero operaba dende l'antigua fábrica d'Arrows nel Leafield Technical Centre, Oxfordshire, Inglaterra. Los coches conocíense como Super Aguri Hondas, y l'equipu funcionaba en parte como un equipu 'B' non oficial d'Honda F1. Dempués de participar nel campeonatu 2 años y 4 meses, l'equipu retiróse de la F1 tres 4 carreres na temporada  por problemes financieros. A lo llargo del so tiempu nel deporte, l'equipu llogró cuatro puntos, toos ellos anotaos por Takuma Sato na temporada .

 Creación del equipu 
Honda completara la compra de British American Racing a finales de 2005, calteniendo a Jenson Button como pilotu principal, pero sustituyendo a Takuma Sato por Rubens Barrichello dempués de que Sato llograra namás un puntu esi añu, que yera la so segunda temporada completa col equipu. En Xapón, la presión pública y la popularidá de Sato convencieron a Honda d'ayudar a Sato a siguir compitiendo en Fórmula 1. Esto influyó na creación del proyeutu de Super Aguri F1 y nel suministru de motores del so sociu oficial Honda.

Les conversaciones pa entamar l'equipu empezaron en febreru de 2005, pero nun foi hasta setiembre cuando los planes empezaron a tomar forma. L'equipu rexistró la so intención d'entrar nel Campeonatu Mundial de Fórmula 1 ante la FIA, la organización que dirixe la Fórmula 1, el 1 de payares (antes de la fecha tope del 15 de payares). Sicasí, el comunicáu oficial de la FIA cola llista d'inscripción pa 2006 confirmó que nun aprobara la entrada de Super Aguri debíu al fallu del equipu en presentar a tiempu la fianza d'entrada de 48 millones de dólares. L'equipu volvió solicitar la entrada en 2006 y siguió preparando los coches pa la temporada viniente.

Al perder el rexistru inicial, l'equipu necesitaba convencer a los diez equipos esistentes pa qu'aceptaren unánimemente la so entrada. Paecía que'l equipu Midland taba bloquiando por motivos de posible reducción de los ingresos televisivos, pero finalmente algamóse l'acuerdu necesariu y la entrada del equipu foi confirmada pola FIA'l 26 de xineru de 2006.

 Referencies 

 Enllaces esternos